দুইয়ের কম সন্তান থাকলে ভোটে প্রার্থী নয়, মন্তব্য চন্দ্রবাবু নাইডুর

অন্ধ্রপ্রদেশ: দুইয়ের কম সন্তান (Children) থাকলে তাঁকে আর ভোটে (Vote) প্রার্থী (Candidate) করা যাবে না, তেলগু দেশম পার্টির (Telugu Desam Party) প্রধান চন্দ্রবাবুর নাইডুর (Chandrababu Naidu) মন্তব্য ঘিরে জোর চর্চা শুরু হয়েছে।

কিন্তু নিজের মন্তব্যে অনড় অন্ধ্রপ্রদেশের (Andrapradesh) মুখ্যমন্ত্রী চন্দ্রবাবু নাইডু। নিজের যুক্তির স্বপক্ষে জোরালো সওয়াল করে তিনি জানিয়েছেন, সমাজে যে ট্রেন্ড শুরু হয়েছে তিনি তার বদল আনতে চাইছেন।

যুক্তি দিয়ে তেলগু দেশম পার্টির প্রধান বলেন, আমাদের অভিভাবকরা চার থেকে পাঁচটি সন্তানের জন্ম দিয়েছিলেন। কিন্তু এখন সবার একটি সন্তান। বুদ্ধিমান লোকেরা এখন দ্বিগুণ আয় করলেও সন্তানহীন জীবনযাত্রা বেছে নিচ্ছেন। কিন্তু সেই সময় তাদের বাবা মাও যদি আজকের দিনের মতো চিন্তা করতেন, তাহলে আর আজকে আমাদের অস্তিস্ত্ব থাকত না।

আরও পড়ুন: অষ্টম পে কমিশন গঠনে অনুমোদন কেন্দ্রীয় মন্ত্রিসভায়

নরাভারিপল্লে-এক অনুষ্ঠানে বক্তব্য পেশের সময় চন্দ্রবাবু নাইডু বলেন, দুইয়ের কম সন্তান থাকলে আর স্থানীয় ভোটে প্রতিদ্বন্দ্বিতা করা যাবে না। প্রস্তাবটি দ্রুত বিধানসভায় পেশ করা হবে বলেও আশ্বাস দিয়েছেন তিনি।

জাপান এবং দক্ষিণ কোরিয়ার উদাহরণ তুলে চন্দ্রবাবু নাইডু বলেন, এই দুই দেশে জন্মহার হ্রাস পেয়েছে ফলে ইতিমধ্যেই বয়স্ক জনসংখ্যা কয়েক গুণ বেড়েছে। এরপরই মুখ্যমন্ত্রী বলেন, “আমাদের আগে একটা আইন ছিল। সেই আইন অনুসারে পঞ্চায়েত ও পুর নির্বাচনে লড়াই করার জন্য শুধুমাত্র তাঁরাই সুযোগ পেতেন, যাঁদের দুই বা তার থেকে কম সন্তান রয়েছে। কিন্তু আমি এখন বলছি, যাঁদের যাঁদের দু’য়ের কম সন্তান রয়েছে, তাঁরা নির্বাচনে লড়তে পারবেন না।”

তাঁর সাফ ঘোষণা, ” আগামী দিনে আপনি তখনই পঞ্চায়েত প্রধান, পুর কাউন্সিলর অথবা মেয়র হতে পারবেন, যদি আপনার দু’য়ের বেশি সন্তান থাকে। আমি দ্রুত এই ধারা যোগ করব।”

উল্লেখ্য, গত বছর নভেম্বরেই অন্ধ্রপ্রদেশ বিধানসভায় রাজ্যের পঞ্চায়েতী রাজ এবং অন্ধ্রপ্রদেশ পৌর আইন সংশোধনের জন্য বিল পাস হয়। সেখানে বলা হয়েছিল, যাদের দুটির বেশি সন্তান তারা কেউ পঞ্চায়েত বা পুরসভা ভোটে প্রতিদ্বন্দ্বিতা করতে পারবেন না।

একটা সময় চন্দ্রবাবু নাইডু রাজ্যগুলিতে জন্মহার হ্রাসের পক্ষে ছিলেন চন্দ্রবাবু নাইডু, কিন্ত পরে জন্মহার কমতে থাকায় তিনি তাঁর মত পরিবর্তন করেন।

মুখ্যমন্ত্রীর দাবি, ২০৪৭ সালের পর ভারতে বয়স্ক জনসংখ্যা উল্লেখযোগ্যভাবে বৃদ্ধি পাবে। তাঁর বক্তব্য, জনসংখ্যা বৃদ্ধিকে অবহেলা করে, দেশগুলি নিজের ক্ষতি নিজেই ডেকে আনছে।

দেখুন অন্য খবর: